15/Дек/17 12:55
БФВолейбол утвърди Пламен Христов за старши треньор на националния отбор по волейбол на България за юноши U18 (родени 2000, 2001 година). На тази селекция предстои домакинска квалификация за Европейското първенство 2018, а турнирът ще се проведе от 5 до 7 януари 2018 в столичната зала "Христо Ботев". Съперници на нашите момчета са Швеция, Холандия и Франция, като първенецът се класира директно за шампионата на Стария континент.
През настоящия сезон този отбор бе воден от Драган Иванов, като постигна множество успехи на международна сцена. Младите ни волейболисти станаха шампион на Балканиадата в Стара Загора, спечелиха сребърни отличия на Балканиадата в Сърбия в по-горната възрастова група - за младежи U19 и завършиха на престижното четвърто място на Европейското първенство 2017.
15/Дек/17 12:01
Волейболен петък е днешният 15 декември, като в този ден ще бъдат изиграни пет срещи от дванадесетия кръг на Суперлигатата при мъжете.
В няколко града ще бъде горещо, като се очакват изключително интересни сблъсъци. Телевизионен ще бъде двубоя Монтана - Левски София, който започва в 18:30 ч в монтанската зала "Младост" и ще се излъчва директно по Diema Sport 2.
15-12-2017, XII кръг, Суперлига
18:00 ч. Тетевен Волей - ЦСКА
18:00 ч. Арда (Кърджали) - Марек Юнион-Ивкони (Дупница)
18:00 ч. Добруджа 07 (Добрич) - Нефтохимик 2010 (Бургас)
18:00 ч. Черно море (Варна) - Пирин (Разлог)
18:30 ч. Монтана - Левски София
Последният мач от 12-ия кръг на Суперлигата противопоставя Хебър (Пазадржик) и Миньор (Перник), като ще се играе на 16 декември (събота) от 18:30 ч.
14/Дек/17 13:53
14/Дек/17 12:58
Оспорвани битки се очертават в третия кръг от турнира за Купата на България при мъжете. Днес в офиса на Българска федерация по волейбол бе теглен жребия за този етап, в който ще участват победителите от втория кръг, заедно с класиралите се между четвърто и седмо място след есенния дял от Суперлигата. Поради домакинството на четвъртия от подреждането в първенството - Монтана на финалния турнир за Купата, то в трети кръг участва третият от класирането в Суперлигата - Нефтохимик 2010 (Бургас).
Сливнишки герой (Сливница) - Нефтохимик 2010 (Бургас)
Дунав (Русе) - Марек Юнион-Ивкони (Дупница)
Добруджа 07 (Добрич) - Левски София
Двубоите ще се играят на 6 януари 2018 година. Програмата и часовете ще бъдат оповестени по-късно.
14/Дек/17 12:33